
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Stará Ľubovňa 8T/17/2024 8524010081 13. 05. 2024 Mgr. Vladimír Gurka ECLI:SK:OSSL:2024:8524010081.2
ROZSUDOK V MENE SLOVENSKEJ REPUBLIKY Okresný súd Stará Ľubovňa samosudcom Mgr. Vladimírom Gurkom na verejnom zasadnutí dňa 13.5.2024 v Starej Ľubovni, takto rozhodol: Súd podľa § 334 ods. 4 Trestného poriadku schvaľuje dohodu o vine a treste uzavretú dňa 9.4.2024 pod sp. zn. Pv 280/23/7710 na Okresnej prokuratúre Stará Ľubovňa a p o t v r d z u j e, ž e Obvinený A. B., nar. X.X.XXXX v C. D., trvale bytom E. XXX, F. C. D., je vinný, že dňa 28.08.2023 v čase o 21.28 hod. viedol osobné motorové vozidlo továrenskej značky Ford Mondeo, ev. č. G. XXX B., VIN číslo H. po ceste I/68 v smere od Starej Ľubovne do Prešova, kde na 17 km, pri čerpacej stanici Tankol, počas odbočovania vľavo z cesty I/68 na účelovú komunikáciu smerujúcu k čerpacej stanici Tankol nedal prednosť v jazde protiidúcemu osobnému motorovému vozidlu továrenskej značky Nissan Qashqai, ev. č. C. XXX I., VIN číslo C., ktorého držiteľkou a vlastníčkou je B. J., trvale bytom K. XXX, F. C. D. a ktoré s jej súhlasom viedol jej syn C. J., trvale bytom K. XXX, F. C. D., v dôsledku čoho došlo k zrážke predmetných vozidiel ich prednými časťami, následkom čoho utrpel C. J. ľahké poranenia, a to pomliaždenie hlavy, pomliaždenie a odreniny ruky vpravo a predlaktia vľavo, s dobou liečenia v trvaní do siedmich kalendárnych dní a osoby prepravované vo vozidle továrenskej značky Ford Mondeo, ev. č. G. XXX B., a to poškodený L. M., trvale bytom E. XXX, F. C. D., sediaci na mieste spolujazdca vzadu vpravo ťažké poranenia, a to zlomeninu tela lakťovej kosti vpravo, zlomeninu nosových kostí, pomliaždenie pravého lakťa a podvrtnutie krčnej chrbtice s dobou liečenia a obmedzenia na obvyklom spôsobe života v trvaní šesť až osem kalendárnych týždňov a závažným obmedzením obvyklého spôsobu života počas celej doby liečenia, poškodený E. N., trvale bytom E. XXX, F. C. D., sediaci na mieste spolujazdca vpredu stredne ťažké poranenia, a to zlomeninu hrudnej kosti s malým posunom úlomkov a pomliaždenie hrudnej steny vpravo, s dobou liečenia v trvaní tri až štyri kalendárne týždne a obmedzením obvyklého spôsobu života počas tejto doby, poškodená B. O., trvale bytom C. D., P. XXX/XX, sediaca na mieste spolujazdca vzadu vľavo ľahké poranenia, a to pomliaždenie hlavy, otras mozgu, pomliaždenie lumbálnej chrbtice a kolena vpravo, s dobou liečenia v trvaní do siedmich kalendárnych dní a poškodená G. O., trvale bytom C. D., Q. XXXX/X, sediaca na mieste spolujazdca vzadu v strede ľahké poranenia, a to pomliaždenie hlavy, otras mozgu, natiahnutie krku, pomliaždenie kolena vľavo, s dobou liečenia v trvaní do siedmich kalendárnych dní; čím zároveň spôsobil poškodenej B. J., trvale bytom K. XXX, F. C. D., ako majiteľke poškodeného motorového vozidla továrenskej značky Nissan Qashqai, ev. č. C. XXX I. škodu vo výške 6.576,- eur; v súvislosti s liečebnými nákladmi, ktoré boli poskytnuté poškodeným C. J. a L. M., bola Všeobecnej zdravotnej poisťovni, a.s. pobočka Prešov, Kúpeľná 5, 080 01 Prešov, IČO: 35 937 874 spôsobená škoda v celkovej výške 308,01 eur; v súvislosti s liečebnými nákladmi, ktoré boli poskytnuté poškodeným E. N., B. O. a G. O. bola zdravotnej poisťovni DÔVERA zdravotná poisťovňa, a.s., Einsteinova 25, 851 01 Bratislava, IČO: 35 942 436 spôsobená
škoda vo výške 1.294,46 eur, pričom vyššie uvedeným konaním obvineného došlo k porušeniu dôležitej povinnosti uloženej mu ako vodičovi podľa § 19 ods. 4 zákona č. 8/2009 Z.z. o cestnej premávke a o zmene a doplnení niektorých zákonov, a to závažným spôsobom podľa § 137 ods. 1, ods. 2, písm. c/, písm. j/ zákona č. 8/2009 Z. z. o cestnej premávke a doplnení niektorých zákonov, platného a účinného ku dňu 28.08.2023, teda inému z nedbanlivosti spôsobil ťažkú ujmu na zdraví a čin spáchal závažnejším spôsobom konania, a to porušením dôležitej povinnosti uloženej mu podľa zákona, čím
spáchal
prečin ublíženia na zdraví podľa § 157 ods. 1, ods. 2 písm. a/ Trestného zákona s poukazom na § 138 písm. h/ Trestného zákona. Za to sa
odsudzuje:
Podľa § 157 ods. 2 Trestného zákona, za použitia § 38 ods. 2, ods. 3 Trestného zákona, pri zistení poľahčujúcej okolnosti podľa § 36 písm. l/ Trestného zákona a nezistení priťažujúcej okolnosti podľa § 37 Trestného zákona, na trest odňatia slobody v trvaní 12 /dvanásť/ mesiacov. Podľa § 49 ods. 1 písm. a/ Trestného zákona súd obvinenému výkon trestu podmienečne odkladá. Podľa § 50 ods. 1 Trestného zákona súd obvinenému určuje skúšobnú dobu v trvaní 24 /dvadsaťštyri/ mesiacov. Podľa § 61 ods. 1, ods. 2 Trestného zákona súd u k l a d á obvinenému trest zákazu činnosti viesť motorové vozidlá každého druhu na 36 /tridsaťšesť/ mesiacov. Podľa § 287 ods. 1 Trestného poriadku súd obvinenému u k l a d á uhradiť škody pre poškodených: · L. M., nar. X.X.XXXX, trvale bytom E. XXX, F. C. D. vo výške 2 739,- eur, · E. N., nar. XX.X.XXXX, trvale bytom E. XXX, F. C. D. vo výške 1 696,- eur, · Všeobecnú zdravotnú poisťovňu, a.s., pobočka Prešov, Kúpeľná 5, 080 01 Prešov, IČO: 35 937 874 vo výške 308,01 eur, · Dôveru zdravotnú poisťovňu, a.s., Einsteinova 25, 851 01 Bratislava, IČO: 35 942 436 vo výške 1 294,46 eur. Podľa § 288 ods. 1 Trestného poriadku súd poškodenú B. J., nar. XX.X.XXXX, trvale bytom K. XXX, F. C. D. s uplatneným nárokom na náhradu škody o d k a z u j e na civilný proces. odôvodnenie: Dňa 10.4.2024 podal prokurátor Okresnej prokuratúry Stará Ľubovňa súdu návrh na schválenie dohody o vine a treste uzavretej v predmetnej trestnej veci dňa 9.4.2024 za účasti prokurátora a obvineného na Okresnej prokuratúre Stará Ľubovňa pod sp. zn. Pv 280/23/7710. Na verejnom zasadnutí, po prednesení návrhu dohody o vine a treste prokurátorom Okresnej prokuratúry Stará Ľubovňa, odpovedal obvinený po poučení o jeho právach na všetky otázky, kladené mu samosudcom podľa § 333 ods. 3 Trestného poriadku, „áno“. Okolnosti skutku a ich priebeh majú podklad vo vykonanom dokazovaní v prípravnom konaní, právnu kvalifikáciu skutku považuje súd za správnu, dohodu o vine a treste vyhodnotil ako primeranú a spravodlivú, preto ju postupom podľa § 334 ods. 4 Trestného poriadku schválil a potvrdil rozsudkom tak, ako je uvedené vo výrokovej časti tohto rozhodnutia, pričom do dohody boli so súhlasom prítomných strán doplnené alebo upravené identifikačné údaje poškodených tak, aby to zodpovedalo požiadavke na ich presné (a nezameniteľné) označenie.
Poučenie: Proti tomuto rozsudku nie je prípustné odvolanie, ani dovolanie, okrem dovolania podľa § 371 ods. 1 písm. c/ alebo § 371 ods. 2 druhá veta Trestného poriadku. Rozsudok nadobudol právoplatnosť jeho vyhlásením.

